وزارت دفاع
رکشا منتری نے آرٹیفیشل انٹلی جنس کے ذریعے چلنے والے شکایت نظم کے ایپلی کیشن کا مبارک آغاز کیا
جناب راجناتھ سنگھ نے لوگوں کو طاقتور بنانے والی شہریوں پر مرکوز اصلاحات کی ستائش کی
رکشا منتری نے قوم کی مجموعی ترقی کے لئے آرٹیفیشل انٹلی جنس کے استعمال پرزور دیا
رکشا منتری جناب راجناتھ سنگھ نے 15جولائی 2021ء کو نئی دہلی میں ایک آرٹیفیشل انٹلی جنس سے چلنے والے شکایت نظم ایپلی کیشن کامبارک آغاز کیا، جس کو وزارت دفاع نے آئی آئی ٹی-کانپور کی مدد سے تیار کیا ہے۔اس موقع پر عملہ، عوامی شکایات اور پنشن کے وزیر مملکتڈاکٹر جتندر سنگھ بھی موجود تھے۔
یہ شکایت کے ازالے میں بہتری لانے کے لئے تیار کی گئی پہلی مصنوعی ذہانت پر مبنی سسٹم ہے۔اس پہل کے تحت تیار شدہ اے آئی ٹول میں شکایت میں تحریر شدہ باتوں کی بنیاد پر شکایت کو سمجھنے کی صلاحیت ہے۔نتیجے کے طورپر یہ دوہرائی جانے والی شکایتوں یا اسپام کی پہچان از خود کر سکتا ہے۔شکایت کے مفہوم کی بنیاد پر یہ مختلف نوعیت کی شکایتوں کی زمرہ بندہ کرسکتا ہے، بھلے ہی ایسی تلاش کے لئے عام طور سے استعمال کئے جانے والے کی ورڈ شکایت میں موجود نہ ہوں۔ یہ ایک زمرے میں شکایتوں کا جغرافیائی تجزیہ کرنے کی سہولت مہیا کرتا ہے، جس میں یہ تجزیہ بھی شامل ہے کہ شکایت کا متعلقہ دفتر کے ذریعے ٹھیک طرح سے نمٹارا کیا گیا یا نہیں۔آسان استعمال –بہترتلاش کرنے کی سہولت استعمال کرنے والے کو انتظامی ضرورتوں کی بنیاد پر اپنے سوالوں –نوعیت کو تیار کرنے اور پوچھے گئے سوال کی بنیاد پر کارکردگی کا نتیجہ حاصل کرنے میں اہل بناتی ہے۔ یہ دیکھتے ہوئے کہ انتظامی اصلاحات اور عوامی شکایت کے محکمےکے سی پی جی آر اے ایم ایس پورٹل پر لاکھوں شکایتیں موصول ہوتی ہیں۔ اس ایپلی کیشن کا شکایتوں کی نوعیت کو سمجھنے میں اور جہاں سے یہ شکایتیں آرہی ہیں، اُن جگہوں کو جاننے میں بہت فائدہ ہوگا۔ ساتھ ہی اُن پالیسی ساز تبدیلیوں کو بھی عمل میں لانے میں مدد ملے گی، جو اِن شکایتوں کو دور کرنے کے تعلق سے انتظامی اصلاحات کرنے کے لئے لائے جاسکتے ہیں۔
اس موقع پر تقریر کرتے ہوئے رکشا منتری نے ایپلی کیشن کو بہتر حکمرانی کا نتیجہ قرار دیا۔جو حکومت اور ماہرین تعلیم کے درمیان بڑھتے تال میل کو ظاہر کرتا ہے۔ا نہوں نے کہا کہ یہ پہل حکومت کی ایک اور عوام پر مبنی اصلاح ہے، جس کا مقصد بڑے پیمانے پر لوگوں کو با اختیار بنایا ہے۔
جناب راجناتھ سنگھ نے عوامی شکایت ازالے کے نظام کی اصلاح میں اہم رول ادا کرنے کے لئے انتظامی اصلاح اور عوامی شکایات کے محکمے کی ستائش کرتے ہوئے کہا کہ لوگوں کی شکایتوں کا ازالہ کرنا اپنے آپ میں ایک عظیم خدمت ہے۔انہوں نے کہا کہ آئی آئی ٹی-کانپور جیسے باوقار اداروں کی سرگرم حصے داری اس نظام کو اور مضبوطی عطا کرے گی اور لوگوں کی شکایتوں کا شفاف اور مؤثر طریقے سے ازالہ کرے گی۔
رکشا منتری کو بتایا گیا کہ یہ آرٹیفیشل انٹلی جنس پر مبنی ایپلی کیشن لوگوں کی شکایتوں کو از خود دیکھ کر اُن کا تجزیہ کرے گااور انسانی مداخلت کو کم کرے گا، وقت بچائے گا اور شکایتوں کے نمٹارے میں زیادہ شفافیت لائے گا۔
4اگست 2020ء کو محکمہ دفاع ، وزارت دفاع اور انتظامی اصلاحات اور عوامی شکایات کے محکمے آئی آئی ٹی-کانپور کے مابین اس منصوبے کے لئے ایک سہ رُخی مفاہمتی عرضداشت پر دستخط کئے گئے تھے۔
اس ایپلی کیشن کا آغاز حکمرانی اور انتظامیہ میں اے آئی پر مبنی اختراعات کی شروعات کی علامت ہے۔ یہ منصوبہ شکایت کے ازالے میں اے آئی ، ڈاٹا سائنس اور مشین لرننگ تکنیکوں کا استعمال کرنے کے لئے حکومت کی اپنی طرح کی اولین پہل ہے۔ وزارت دفاع میں اس منصوبے کی کامیابی دیگر وزارتوں میں اس کی توسیع کا راستہ ہموار کرے گی۔ وزارت دفاع اور آئی آئی ٹی –کانپور آنے والے برسوں میں اپنے تعاون کو مزید آگے بڑھانے کا ارادہ رکھتے ہیں، تاکہ شہریوں کی شکایتوں کے نمٹارے کے لئے آرٹفیشل انٹلی جنس کے استعمال کا بہتر فائدہ اٹھایا جاسکے۔ویب-مبنی ایپلی کیشن کو محکمہ دفاع ، وزارت دفاع، انتظامی اصلاحات اور عوامی شکایات کے محکمے اور آئی آئی ٹی کانپور کی ایک ٹیم اس میں پروفیسر شلبھ، نشیت سریواستو اور پیوش رائے شامل ہیں، کے ذریعے مشترکہ طورپر تیارکیا گیا ہے۔
دفاعی سیکریٹری ڈاکٹر اجے کمار، ڈی اے آر پی جی کے ایڈیشنل سیکریٹری جناب وی سرینواس ، ایڈیشنل سیکریٹری وزارت دفاع محترمہ نویدتا شکلا ورما، ڈائریکٹر آئی آئی ٹی کانپور پروفیسر ابھے کرن دیکر اور وزارت دفاع کے دیگر اعلیٰ حکام اس ایپلی کیشن کے لانچ کے موقع پر موجود تھے۔